**ROMÂNIA**

 **JUDEŢUL VRANCEA**

 **CONSILIUL JUDEŢEAN**

**HOTĂRÂREA nr. 184**

**din 23 septembrie 2025**

**privind:** înscrierea sub aspect valoric și cantitativ în evidențele contabile ale Unității Administrativ-Teritoriale Județul Vrancea, a masei lemnoase aferentă unui număr total de 21 arbori (nuci) cu un volum brut total de 2.81 mc

**Consiliul Județean Vrancea,**

- **având în vedere** referatul nr.201/7227/18.09.2025 al Direcției Arhitect Șef – Serviciul Evidența Patrimoniului Public și Privat din cadrul Consiliului Județean Vrancea privind înscrierea sub aspect valoric și cantitativ în evidențele contabile ale Unității Administrativ-Teritoriale Județul Vrancea, a masei lemnoase aferentă unui număr de 21 arbori (nuci) cu un volum brut total de 2.81 mc;

**-văzând** Actul de Punere în Valoare nr.2500117603100 înaintat de Direcția Silvică Vrancea-Ocolul Silvic Focșani prin adresa nr. 6295/12.09.2025, înregistrată la Consiliul Județean Vrancea cu nr. 201/6459/(R1)2508 din 12.09.2025;

- **ținând cont de** Autorizația nr.83 din 01.09.2025, emisă de Direcția pentru Agricultură Județeană Vrancea;

- **luând act de** prețurile de referință pentru masa lemnoasă aferentă actelor de punere în valoare conform adresei din partea Direcției Silvice Vrancea-Ocolul Silvic Focșani nr. 6456/P.T./18.09.2025, înregistrată la Consiliul Județean Vrancea sub nr. 201/7219/18.09.2025;

- **ținând cont de prevederile** Legii nr.331/2024 privind codul silvic și anexa Ordinului Ministrului apelor, pădurilor şi protecției mediului nr. 264/1999 pentru aprobarea Normelor tehnice silvice privind gospodărirea vegetației forestiere de pe terenurile din afara fondului forestier național;

**- în baza** prevederilor art.173 alin.1) lit.f) din O.U.G 57/2019 privind Codul Administrativ, cu modificările si completările ulterioare;

**- luând act** de raportul compartimentului de resort din cadrul Consiliului Județean Vrancea si avizul comisiei de specialitate a Consiliului Județean Vrancea;

**- în temeiul** art.196 alin.1) lit.a) din O.U.G. nr.57/2019 privind Codul Administrativ, cu modificările și completările ulterioare,

**HOTĂRĂŞTE:**

**Art.1** Înscrierea sub aspect valoric și cantitativ în evidențele contabile ale Unității Administrativ-Teritoriale Județul Vrancea, a masei lemnoase aferentă unui număr de 21 arbori (nuci) cu un volum total brut de 2.81 mc situați în intravilanul municipiului Focșani, T80, P424/1, P422/2, teren identificat în CF 70881 Focșani, aflat în domeniul public al județului Vrancea.

**Art.2** Aprobarea valorii de inventar pentru cei 21 de arbori (nuci) cu un volum total 2.81 mc, care va fi înscrisă în evidențele contabile ale UAT Județul Vrancea în cuantum de 240,30 lei.

**Art.3** Prevederile prezentei hotărâri vor fi duse la îndeplinire de Președintele Consiliului Județean Vrancea prin aparatul de specialitate și vor fi comunicate celor interesați de secretarul general al județului prin Serviciul administrație publică, Monitor Oficial Local și arhivă din cadrul Direcției juridice și administrație publică.

 **Președintele**

**Consiliului Județean Vrancea**

**Nicușor HALICI**

 **Contrasemnează,**

 **Secretar general al județului**

 **Raluca Dan**